### Beslutning

Godkendt.

### Sagsfremstilling

## Resume og sagens baggrund

[adresse] har gennemgået og opdateret deres vedtægter og søger om godkendelse af de nye vedtægter. Da kommunen har tilsynsforpligtelsen skal vedtægterne godkendes.

## Indstillinger

Direktøren indstiller, at de nye vedtægter for Tømmerup Fribørnehave godkendes.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

[adresse] er en underafdeling af Tømmerup Fri- og Efterskole, og bestyrelsen for Tømmerup Fri- og Efterskole har det overordnede ansvar for hele den selvejende institution. Der nedsættes desuden en forældrebestyrelse for børnehaven. Børnehaven er godkendt til 42 børn i alderen 3 til 6 år.

Vedtægterne for [adresse] fastsætter børnehavens formål, værdigrundlag, styrelse mv. Vedtægterne er blevet opdateret, så de afspejler de aktuelle forhold. Åbningstiderne og antallet af børn er blevet rettet. Derudover er der lavet nogle mindre ændringer i ordlyden.

De nye vedtægter, som skal godkendes, er vedlagt sagen.

## Økonomiske konsekvenser

Ingen.

### Sagens forløb

04-05-2022 Børn- og Familieudvalget
Anbefales.
18-05-2022 Økonomiudvalget
Anbefales.